કાર્યક્રમમાં મુવાલીયા કૃષિ વિજ્ઞાન કેન્દ્રના ર્ડા.ઉમેશ પટેલે અદ્યતન ખેતીમાં સુધારેલા બિયારણો, ખાતર, ડ્રીપઇરીગેશન, વગેરે અંગે સરળ ભાષામાં સમજ આપી હતી.કૃષિ વૈજ્ઞાનિકોએ અદ્યતન કૃષિ વિષયક માર્ગદર્શન પુરું પાડ્યું હતું. આ પ્રસંગે અધ્યતન ખેતીની જાણકારી માટે કૃષિ, બાગાયત તથા અન્ય વિભાગો દ્વારા પ્રદર્શન સ્ટોલ ઉભા કરવામાં આવ્યા હતા. આ પ્રસંગે સ્વાગત પ્રવચન જિલ્લા ખેતીવાડી અધિકારી એમ.પી.બગાડાએ તથા આભાર વિધિ ખેડૂત તાલીમ કેન્દ્રના નાયબ ખેતી નિયામક-વ-પ્રોજેકટ ડાયરેક્ટર એન.વી.રાઠવાએ કર્યું હતું.